Dikļu vīru koris (diriģents I. Šmits, dibināts 1864. gadā) Pirmajos vispārīgajos latviešu dziesmu svētkos.
**1864. gada dziesmu diena Dikļos** notika 1864. gada trešajos Vasarsvētkos (17. maijā) Dikļu mācītājmuižas dārzā, kurā no apkārtējiem Vidzemes pagastiem piedalījās seši vīru kori no Dikļiem, Lielsalacas, Limbažiem, Mazsalacas, Rūjienas un Straupes un bērnu koris ar 120 dziedātājiem rīta cēlienā.

Dikļu dziesmu dienu rīkoja Dikļu draudzes luterāņu mācītājs Juris Neikens un Rūjienas draudzes skolotājs un ērģelnieks Ernests Švehs. Sākumā mācītājs Neikens sarīkojumu esot iecerējis kā parastu koru koncertu slēgtās telpās pēc bībeles svētku parauga Ārciemā 1863. gada rudenī. Bet tā kā šādam gadījumam piemērotu telpu nedz Dikļos, nedz tuvākā apkaimē nav bijis, tad Neikens izšķīrās par sarīkojumu brīvā dabā, izvēlēdamies savas mācītājmuižas plašo dārzu. Pakalns, kurā pie svētkiem uzceltās telts izvietojās kori, vēlāk ieguva „Neikena kalniņa" nosaukumu.

Norise
------

Juris Neikens dziesmu dienu aprakstīja šādi:
"Svētku rīta saulīte mirdzēja caur plāniem, gaišiem padebešiem, un putnu balsis atskanēja siltā, klusā gaisā. Ap pulksten astoņiem jau viesi sāka rasties, visvairāk tālnieki, kas nebija zinājuši noteiktu stundu, kad dziesmas sāksies. Tie nāca arvien biezāki kājām un braukšus, līdz pēdīgi bija lasījies tāds ļaužu pulks, kā reti te būs redzēts. [..] Šīs draudzes pagasta skolnieki, 120 skaitā, bija pulcējušies Dikļu pagasta skolā, kas tepat tuvu pie baznīcas, tie, garā strēķī stādīti, pa trim un četriem līdzās, ap pulksten divpadsmitiem dziedādami nāca uz dziesmu pleci. Lai smalkās balsītes ir plašā birzē būtu dzirdamas, tad visas četras skolas savu spēku savienoja un dziedāja nu kopā bērnu korī gan baznīcas, gan lauku dziesmiņas, uz divi, trīs un arī četrām balsīm. Bija tikpat ar ko klausīties.

Pa tam bija sanākuši dziedātāju pulki — vīru kori, gaidīti un negaidīti, no sešām draudzēm. Dikļu pagasta skolā apsveicinājušies, tie Rūjienas skolmeistaru Švehu paši bija cēluši par direktoru jeb rīkotāju un lozējot to kārtu nolikuši, kā tie seši pulki cits pēc cita lai dziedātu. Tad, savas dziesmas direktoram uzdevuši un balsis izmēģinājuši, ap pulksten četriem tie pa diviem līdzās vienos soļos uz dziesmu placi nāca, no klausītāju pulka uzmanībā gaidīti. Prieks bija jau skatīt tos sveikus tautas dēlus, kas ar saviem vadoņiem — kopā kādi 120 vīri — lielās telts priekšā klusu sastājās, bet kad tie visi vienā korī Dievam par godu un savai tautai par liecību to varenu Lutera dziesmu "Dievs Kungs ir mūsu stiprā pils" četrām balsīm dziedāja, tad klausītājiem sirds līdz uz augšu devās svētku līksmībā. [..]

Tie seši dziedātāju pulki trīs lāgos cits pēc cita nāca priekšā, katrs ar savām dāvanām un upuriem. Pirmie dziedāja liel-salacieši, tad straupieši, limbažnieki, maz-salacieši, rūjienieši un pēdīgi diklieši, kā mājas bērni. Svētki beidzās ar kopīgi nodziedātu dziesmu "Lai Dievu visi līdz" pēc kam mājas tēvs Neikens svētku viesus ar sirsnīgiem vārdiem atlaida, pateikdamies mīļiem dziedātājiem, ka tik jauki un skani dziedājuši, un klausītājiem, ka klusi, godīgi klausījušies, un izteikdams cerību nākamā gadā atkal dziesmusvētkos satikties." ("Ceļa Biedrs", 1865. gada 19. — 21. numurs)

Sekas
-----

1865. gadā mācītāja Neikena ierosmē notika dziesmu diena Matīšos (Bauņu muižā), kam 1866. gadā sekoja skolotāja Šveha rīkotā dziesmu diena Rūjienā, 1867. gadā Smiltenē, 1868. gadā Valkā, 1869. gadā Cesvainē.

1868. gadā dziesmu diena pirmo reizi notika arī Kurzemes guberņas teritorijā Kroņvircavā. 1870. gada 26. jūnijā notika Pirmā Kurzemes dziesmu diena Dobelē, kurā piedalījās 15 kori no Dobeles, Ārlavas, Bauskas, Bērzmuižas (Jaunbērzes), Bukaišiem, Durbes, Džūkstes, Iecavas, Irlavas, Jaunpils, Kalnamuižas, Svitenes pagasta Ķeveles, Līvbērzes, Sesavas un Struteles.

1869. gadā Tērbatā notika Pirmie igauņu vispārējie dziesmu svētki, kuros piedalījās apmēram 800 dziedātāju. 1873. gadā Rīgā notika I Vispārējie latviešu Dziedāšanas svētki.

Atsauces
--------

1. ↑  Trešie Vasarsvētki ir 51. dienā pēc Lieldienu svētdienas, kas 1864. gadā bija 27. martā - skat. ,
2. ↑  Bērzkalns V. Latviešu Dziesmu svētku vēsture 1864–1940. Ņujorka: Grāmatu draugs 1965, 559 lpp.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Latviešu dziesmu svētki |
| --- |
|  |
| Latviešu dziesmu dienas un novadu dziesmu svētki | 
* 1864. gada latviešu dziesmu diena Dikļos (1864)
* 1870. gada dziesmu diena Dobelē (1870)
* Latgales Dziesmu svētki Daugavpilī (1940)
* Dziesmu un Deju svētki "Rīgai 800" (2001)

 |
|  |
| Vispārīgie latviešu dziedāšanas svētki (1873—1910) | 
* I Vispārīgie latviešu Dziedāšanas svētki (1873)
* II Vispārīgie latviešu Dziedāšanas svētki (1880)
* III Vispārīgie latviešu Dziedāšanas svētki (1888)
* IV Vispārējie latviešu Dziesmu un Mūzikas svētki (1895)
* V Vispārējie latviešu Dziesmu svētki (1910)

 |
|  |
| Latvju vispārējie dziesmu (un mūzikas) svētki (1926—1938) | 
* VI Vispārējie latviešu Dziesmu svētki (1926)
* VII Vispārējie latviešu Dziesmu svētki (1931)
* VIII Vispārējie latviešu Dziesmu svētki (1933)
* IX Vispārējie latviešu Dziesmu svētki (1938)

 |
|  |
| Padomju Latvijas dziesmu (un deju) svētki (1948—1985) | 
* X Vispārējie latviešu Dziesmu svētki (1948)
* XI Vispārējie latviešu Dziesmu svētki (1950)
* XII Vispārējie latviešu Dziesmu svētki (1955)
* XIII Vispārējie latviešu Dziesmu svētki (1960)
* XIV Vispārējie latviešu Dziesmu un Deju svētki (1965)
* XV Vispārējie latviešu Dziesmu un Deju svētki (1970)
* XVI Vispārējie latviešu Dziesmu svētki (1973)
* XVII Vispārējie latviešu Dziesmu svētki (1977)
* XVIII Vispārējie latviešu Dziesmu un Deju svētki (1980)
* XIX Vispārējie latviešu Dziesmu un Deju svētki (1985)

 |
|  |
| Vispārējie latviešu Dziesmu un Deju svētki (no 1990. gada) | 
* XX Vispārējie latviešu Dziesmu un X Deju svētki (1990)
* XXI Vispārējie latviešu Dziesmu un XI Deju svētki (1993)
* XXII Vispārējie latviešu Dziesmu un XII Deju svētki (1998)
* XXIII Vispārējie latviešu Dziesmu un XIII Deju svētki (2003)
* XXIV Vispārējie latviešu Dziesmu un XIV Deju svētki (2008)
* XXV Vispārējie latviešu Dziesmu un XV Deju svētki (2013)
* XXVI Vispārējie latviešu Dziesmu un XVI Deju svētki (2018)
* *XXVII Vispārējie latviešu Dziesmu un XVII Deju svētki* (2023)

 |
|  |
| Latvijas Skolu jaunatnes dziesmu un deju svētki | 
* I Padomju Latvijas Skolu jaunatnes dziesmu un deju svētki (1960)
* II Padomju Latvijas Skolu jaunatnes dziesmu un deju svētki (1967)
* III Padomju Latvijas Skolu jaunatnes dziesmu un deju svētki (1972)
* IV Padomju Latvijas Skolu jaunatnes dziesmu un deju svētki (1979)
* V Padomju Latvijas Skolu jaunatnes dziesmu un deju svētki (1984)
* VI Padomju Latvijas Skolu jaunatnes dziesmu un deju svētki (1989)
* VII Latvijas Skolu jaunatnes dziesmu un deju svētki (1995)
* VIII Latvijas Skolu jaunatnes dziesmu un deju svētki (2000)
* IX Latvijas Skolu jaunatnes dziesmu un deju svētki (2005)
* X Latvijas Skolu jaunatnes dziesmu un deju svētki (2010)
* XI Latvijas Skolu jaunatnes dziesmu un deju svētki (2015)
* XII Latvijas Skolu jaunatnes dziesmu un deju svētki (2020)

 |

 |